Document ID: 31975R0949

Komisijas Regula (EEK) Nr. 949/75
(1975. gada 11. aprīlis),
ar ko groza Regulu (EEK) Nr. 315/68 attiecībā uz lilium sīpolu kvalitātes standartiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. februāra Regulu (EEK) Nr. 234/68 [1] par veģetējošu koku un citu augu, sīpolu, sakņu un tamlīdzīgi, grieztu ziedu un dekoratīvo zaļumu tirgus kopīgās organizācijas izveidošanu, un jo īpaši tās 4. pantu,
tā kā 1968. gada 12. marta Regulā (EEK) Nr. 315/68 [2], kurā jaunākie grozījumi izdarīti ar Regulu (EEK) Nr. 1793/73 [3], ir noteikti kvalitātes standarti puķu sīpoliem, sakneņiem un gumiem;
tā kā pieredze ir parādījusi, ka pašreizējā ražošanas tehnika un pašlaik tirgojamo lilium sīpolu sugas, šķirnes un hibrīdi rada vajadzību pārveidot botāniskos aprakstus un minimālos lielumus, kas noteikti attiecībā uz šiem produktiem; tā kā attiecīgie standartis tādēļ būtu atbilstoši jāpielāgo;
tā kā šajā regulā paredzētie pasākumi ir saskaņā ar Dzīvu augu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 315/68 pielikuma III iedaļas tabulā ierakstus, kas attiecas uz lilium sīpoliem, aizstāj ar šīs regulas pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1975. gada 11. aprīlī

Labels: 7
6